laion/Wikipedia-Exotic huggingface dataset:
ფილიპ მელანხტონი

ფილიპ მელანხტონი (გერმ. Philipp Melanchton; დ. 16 თებერვალი, 1497, ბრეტენი — გ. 19 აპრილი, 1560, ვიტენბერგი) — გერმანელი ჰუმანისტი, თეოლოგი და პედაგოგი, ევანგელისტი რეფორმატორი, ლუთერანული თეოლოგიის სისტემატიზატორი. დაიბადა 1497 წლის 16 თებერვალს, ბრეტენში, გარდაიცვალა 1560 წლის 19 აპრილს, ვიტენბერგში. ნამდვილი გვარი — შვარცერდი (Schwartzerdt ან Schwarzerd). დაიბადა მეიარაღისა და ვაჭრის ქალიშვილის ოჯახში; იოჰან რაიხლინის მოსწავლე. 12 წლისა მოხვდა ჰაიდელბერგის უნივერსიტეტში, 1514 წელს ტიუბინგენსის უნივერსიტეტში მიიღო მაგისტრის ხარისხი და იქ წაიკითხა ლექცია რომის კლასიკაზე და ბერძნულ გრამატიკაზე. 1509 წლიდან ნამდვილი გვარის ადგილი დაიკავა მელანხტონის ბერძნულმა თარგმანმა (Μελάγχθων; რაც აღნიშნავს „შავ მიწას“. ის ამ გვარით შევიდა ისტორიაში. 1520 წელს დაქორწინდა კატარინა კრაპზე — ვიტენბერგის ბურგომისტრის ქალიშვილზე. სანამ მელანხტონი გახდებოდა, ვიტენბერგის უნივერსიტეტში მიიღო ბერძნული ენის კათედრა, სადაც გაიცნო ლუთერი. ლუთერთან მეგობრობა დაიწყო ლაიფციგის დისპუტის დროს 1518 წლის გაზაფხულზე. მათი მეგობრობა არ შეწყვეტილა ლუთერის გარდაცვალებამდე. ლუთერი მას მოიაზრებდა მის შემცვლელად და ლუთერის გარდაცვალების შემდეგ (1546) მელანხტონი ლუთერანობის სათავეში მოექცა. მელანხტონი გარდაცვალების შემდეგ ლუთერის გვერდით დაკრძალეს. Uwe Birnstein: Der Humanist. Was Philipp Melanchthon Europa lehrte. Wichern, Berlin 2010, ISBN 978-3-88981-282-7. Uwe Birnstein (Hrsg.): Melanchthon klug & weise. Seine besten Zitate. Evangelische Verlagsanstalt, Leipzig 2010, ISBN 978-3-374-02753-8. Helmut Claus: Melanchthon–Bibliographie 1510–1560, 4 Bände. Gütersloher Verlagshaus, 2014. ISBN 978-3-579-05378-3. Günter Frank, Sebastian Lalla (Hrsg.): Fragmenta Melanchthoniana. 3 Bände. Verlag Regionalkultur, Ubstadt-Weiher 2003, ISBN 3-89735-228-1, ISBN 3-89735-240-0, ISBN 3-89735-456-X (Vortragsreihen zur Person und zum historischen Kontext Melanchthons). შეგიძლიათ იხილოთ მედიაფაილები თემაზე „ფილიპ მელანხტონი“ ვიკისაწყობში. ფილიპ მელანხტონი — ნამუშევრები პროექტ „გუტენბერგზე“ ფილიპ მელანხტონი — ნამუშევრები საიტზე Internet Archive ფილიპ მელანხტონი — ნამუშევრები საიტზე LibriVox (უფასო აუდიო წიგნები) ნამუშევრები Open Library-ზე
ჯეიკ სისკო

ჯეიკ სისკო (ინგლ. Jake Sisko) — „ვარსკვლავური გზის“ პერსონაჟი. მონაწილეობს სერიალში ვარსკვლავური გზა: ღრმა კოსმოსი 9. ვარსკვლავური გზა ვარსკვლავური გზა: ღრმა კოსმოსი 9 ჯეიკ სისკო — კინოფილმების ინტერნეტ მონაცემთა ბაზა (ინგლისური) startrek.com დაარქივებული 2010-07-15 საიტზე Wayback Machine. Jake Sisko საიტზე Memory Alpha Jimmy საიტზე Memory Alpha ↑ http://www.startrek.com/database_article/sisko-jake ↑ http://en.memory-alpha.org/wiki/Jake_Sisko
ტრიბადიზმი

ტრიბადიზმი (< ბერძ. τριβειν — ხახუნი) — ვიწრო გაგებით, ლესბოსელური სექსის ერთ-ერთი ფორმა, როდესაც პარტნიორები ორგაზმს ერთმანეთზე კლიტორებით ხახუნისას იღებენ. შესაძლებელია სხვადასხვა სექსუალური პოზიციების გამოყენებაც, მათ შორის მისიონერული პოზიციისაც. ანტიკურ საბერძნეთში ტრიბადიზმად ლესბოსური სიყვარული იწოდებოდა. ტრიბადებად მოიაზრებოდნენ ქალები, რომელნიც ჰომოსექსუალურ კავშირებს ამყარებდნენ. XX საუკუნემდე ეს ტერმინი ქალური ჰომოსექსუალობის მთლიანობაში ასაღნიშნავად გამოიყენებოდა. ქალური ჰომოსექსუალობა, ანტიკური სამყაროს ზოგადი წარმოდგენით, განსაკუთრებულად კუნძულ ლესბოსზე იყო გავრცელებული (აქედან ტერმინები „ლესბოსური სიყვარული“, „ლესბოსელი“), სადაც ცხოვრობდა ასეთი სიყვარულის „მქადაგებელი“ ყველაზე ცნობილი ქალი — ანტიკური საბერძნეთის პოეტი ქალი საფო. ფროტი ↑ Bonnie Zimmerman (2000). Lesbian histories and cultures: an encyclopedia (Volume 1). Taylor & Francis, გვ. 776–777. ISBN 0-8153-1920-7, 9780815319207 Invalid ISBN. ციტირების თარიღი: February 29, 2012.  ↑ Hite, Shere (2004). The Hite Report: A Nationwide Study of Female Sexuality. New York, NY: Seven Stories Press, გვ. 322. ISBN 1583225692, 9781583225691 Invalid ISBN. ციტირების თარიღი: 2 March 2012.  ↑ Jude Schell (2008). Lesbian Sex: 101 Lovemaking Positions. Random House Digital, გვ. 224 pages. ISBN 0-495-60274-4, Invalid ISBN. ციტირების თარიღი: November 4, 2012.
ყულევის ნამოსახლარი

ყულევის ნამოსახლარი — არქეოლოგიური ძეგლი, სოფელ ყულევში, ფოთის ჩრდილოეთით 15 კმ-ზე, ძველად ციხესიმაგრე. II საუკუნის ბერძენი ისტორიკოსი არიანე თავის „მოგზაურობაში“ ეხება სანაოსნო კომუნიკაციებს ქ. ფასისსა და მდინარე ხობს შორის სულ 180 სტადიონის მანძილზე (33 კმ). ეს გზა შორეული მგზავრობის დროსაც ყოფილა გამოსაყენებელი. ყულევის ნამოსახლარის ტერიტორიაზე არქეოლოგიური კვლევის დროს გამოვლინდა 2 სამოსახლო ხელოვნური ბორცვი: ერთი მდინარე ხობის მარჯვენა მხარეს, ზღვის ნაპირას, მეორე - მისგან 300 მეტრზე, მდინარე ცივზე. მათ ქვედა ფენებს მკვლევარი ძვ. წ. IV-III ათასწლეულებს მიაკუთვნებდა, ხოლო ზედა უგვიანეს ფენას (მდ. ცივზე) ქალაქის ტიპის დასახლებად მიიჩნევდა. მდინარე ცივის მარცხენა ნაპირის ნამოსახლარზე გამოვლინდა რამდენიმე კულტურული ფენა. ქვედაში აღმოჩნდა თიხის ჭურჭელი და საკულტო ნივთები ლითონის ჩამოსასხმელი ყალიბი და სხვა. გვიანდელი ბრინჯაოს ფენაში ნაპოვნია თიხის ჭურჭელი, ბრინჯაოს იარაღ-სამკაული, სპილენძის ზოდები, თიხის კვირისტავები, ქვის იარაღები და ა. შ. ზედა (გვიანდელი რომაული ან ადრინდელი ბიზანტიური ხანის) ფენაში გამოვლინდა ქვიტკირისბალავრიანი აგურის 2 შენობის ნაშთი. ყულევის ნამოსახლარში ნაპოვნია რკინის სადნობი ქურისა და სახელოსნოს ნაშთები. გოგაძე ე., ქართული საბჭოთა ენციკლოპედია, ტ. 10, თბ., 1986. — გვ. 662.
კუ! ქინ-ძა-ძა

კუ! ქინ-ძა-ძა (რუს. Ку! Кин-дза-дза) — სრულმეტრაჟიანი ანიმაციური ფილმი, რომელიც ეფუძნება ფანტასტიურ-სატირულ კომედიას „ქინ-ძა-ძა!“. მისი პრემიერა გაიმართა 2013 წლის 21 თებერვალს. ღია გაქირავებაში ფილმი გამოვიდა 2013 წლის 11 აპრილს. ყურადღება!  ქვემოთ მოყვანილია სიუჟეტის და/ან დასასრულის დეტალები. ფილმის სცენარი ეფუძნება გიორგი დანელიას და რეზო გაბრიაძის სცენარს, რომლის მიხედვით 1986 წელს გადაღებული იქნა ფილმი „ქინ-ძა-ძა!“. შესაბამისად, ანიმაციურ ფილმს მხატვრულთან საერთო აქვს სიუჟეტი, დიალოგები, ფილოსოფიური დატვირთვა. არის განსხვავებებიც. ფილმის მოქმედება მიმდინარეობს XXI საუკუნის დასაწყისში. შეცვლილია ორი მთავარი პერსონაჟი. მშენებელ მაშკოვისა და სტუდენტ გედევანის მაგივრად პლანეტა პლიუკზე მოხვდებიან ჩელოისტი ვლადიმერ ჩიჟოვი და მისი ძმისშვილი, ტოლიკი, რომელიც მოსკოვში დიჯეების კურსებზე ჩამოდის. ჩიჟოვი არ ენდობა მას და ფიქრობს, რომ ტოლიკი აფერისტია, რომელსაც მისი ბინის გაქურდვა სურს. ტოლიკს ეს სწყინს და საერთო ენას ისინი ვერ პოულობენ. ანიმაციურ ფილმში პერსონაჟები სწორედ ტოლიკის დახმარებით გადარჩებიან - პლიუკზე მოხვედრილი ტოლიკი ბიძის ჩელოზე საშინელ ხმებს გამოსცემს, რაც ადგილობრივ მოსახლეობას მოსწონს. მოგზაურობისას ისინი მოხვდებიან პლანეტა ხანუდზეც, თუმცა პლანეტა ალფა ანიმაციურ ფილმში არ არის. ისევე, როგორც მხატვრულ ფილმში, პლიუკზე ორი მთავარი პერსონაჟი შეხვდება ჩატლანელ უეფსა და ბის. ფილმისგან განსხვავებით ისინი ადამიანებს არ ჰგვანან, თუმცა ჰუმანოიდურები არიან. უეფსა და ბისთან ერთად მოგზაურობს რობოტი აბრადოქსი, რომელშიც დევს იდელაური პლიუკანელის პროგრამა. სხვა პერსონაჟებს შორის არიან ჩამოსულები, დიოგენე, მეკარუსელე უკი და სხვები. პლანეტა პლიუკზე ახალი რასაც ჩნდება - ფიტიულკები. სხვადასხვა პერსონაჟი, რომელიც უკვე იყო წინა ფილმში, ჩნდება ამ ფილმშიც და უკვე საკუთარი სახელი აქვს: ესენია ცანი (გოგონა მანქანით), კირი (მამაკაცი კატერით), ტრაზი (კონტრაბანდისტების მეთაური), გვირილა (დაკარგული უცხოპლანეტელი) და სხვები. ანიმაციურ ფილმში ასახულია თანამედროვე რეალობა - მობილური ტელეფონები, პროვინციალებისა და ქალაქელთა დამოკიდებულება, „გასტარბაიტერის“ მნიშვნელობა და ა.შ. ჩატლანურ-პაცაკური ლექსიკონი თითქმის იგივე დარჩა და დაემატა რამდენიმე ახალი სიტყვა, მაგალითად, „ზურილო“. ფილმი გათვლილია მოზარდებსა და 30-35 წლის ასაკის პიროვნებებზე. ↑ 1.0 1.1 ვ. ზავიალოვა: კინო არ იქნება? // საინფორმაციო სააგენტო Ura.Ru, 16 июня 2011. ↑ 2.0 2.1 2.2 2.3 2.4 სახელი მითითებულია კინოკომპანია СТВ-ს მონაცემთა ბაზის თანახმად ↑ 3.0 3.1 ფილმის მონაცემები საიტზე Наше кино. დაარქივებულია ორიგინალიდან — 2011-10-21. ციტირების თარიღი: 2013-04-14. ↑ 4.0 4.1 Пономарёв И. В гостиной «Меркурий-клуба» прошла премьера нового фильма Георгия Данелии დაარქივებული 2013-02-27 საიტზე Wayback Machine. . // «Торгово-промышленные ведомости», 21 февраля 2013. ↑ Юнна Чупринина,. (15-07-2008) «Не горюй!». Еженедельный журнал «Итоги», № 34 (480). დაარქივებულია ორიგინალიდან — 2012-02-08. ↑ 6.0 6.1 ოფიციალური საიტის თანახმად. დაარქივებულია ორიგინალიდან — 2013-03-12. ციტირების თარიღი: 2013-04-14. ↑ Обухова Е.. (27-02-2007) «Кин-дза-дза-дза!» и «2-Асса-2». tvkultura.ru. დაარქივებულია ორიგინალიდან — 2012-02-08. ↑ Русский режиссёр, хоть и грузин — Галина Данелия о своем муже. // РИА-Новости, 25 августа 2010.
სტერილური კულტურები

მცენარეების სტერილური კულტურები — მცენარის გამოზრდა უმიკროორგანიზმებო გარემოში. სტერილური კულტურები ემსახურება მცენარის მიერ მინერალური და ორგანული ნივთიერებების შთანთქმისა და შეთვისების პროცესების შესწავლას, მცენარეთა კვებასა და ცხოველმოქმედებაში მიკროორგანიზმების როლის დადგენას, ნივთიერებათა ცვლაში ფესვთა სისტემის მონაწილეობის გარკვევას და სხვა. ამ მიზნით გამოიყენება წყლის, ქვიშის ან დიადაგის სტერილური კულტურები საკვების შემცვლელ წყლიან, ქვიშიან ან ნიადაგიან ჭურჭელს ავტოკლავში ასტერილებენ. სტერილური კულტურების მისაღებად თესლებს წინასწარ ამუშავებენ სპეციალურ სტერილიზატორებში ბრომის, წყალბადის ზეჟანგის და სხვა ხსნარებით. კონცენტრირებული გოგირდმჟავა გამოიყენება მკვირსგარსიანი თესლებისათვის. ქართული საბჭოთა ენციკლოპედია, ტ. 9, თბ., 1985. — გვ. 565.
ვიკიმონაცემები

„ვიკიმონაცემები“ (ინგლ. Wikidata) — ერთობლივად რედაქტირებადი მონაცემთა ბაზა, შექმნილია ფონდ ვიკიმედიის მიერ. ის გამოიყენება ცენტრალიზებული შენახვის უზრუნველსაყოფად ისეთი მონაცემებისა, რომლებიც შეიძლება ვიკიპედიის სტატიებში იქნას გამოყენებული — მაგალითად, ინტერვიკი-ბმულები ან სტატისტიკური ინფორმაცია: დაბადების თარიღები, მოსახლეობის რაოდენობა და ა.შ. პროექტი ოფიციალურად გაეშვა 2012 წლის 30 ოქტომბერს, პროექტის შემუშავება მიმდინარეობს Wikimedia Deutschland-ის ხელმძღვანელობით. „ვიკიმონაცემები“ გახდა ფონდ ვიკიმედიის პირველი ახალი პროექტი 2006 წლის შემდეგ. პროექტის შექმნა განხორციელდა Allen Institute for Artificial Intelligence-ის, Gordon and Betty Moore Foundation-ისა და Google-ის შემოწირულობების ხარჯზე, რომლებმაც შეადგინა 1,3 მილიონი ევრო. ↑ Data Revolution for Wikipedia. Wikimedia Deutschland (March 30, 2012). დაარქივებულია ორიგინალიდან — სექტემბერი 11, 2012. ციტირების თარიღი: September 11, 2012. ↑ Roth, Matthew (March 30, 2012). „The Wikipedia data revolution“. Wikimedia Foundation. დაარქივებულია ორიგინალიდან — სექტემბერი 11, 2012. ციტირების თარიღი: September 11, 2012. ↑ Dickinson, Boonsri (March 30, 2012). „Paul Allen Invests In A Massive Project To Make Wikipedia Better“. Business Insider. დაარქივებულია ორიგინალიდან — სექტემბერი 11, 2012. ციტირების თარიღი: September 11, 2012. ↑ Perez, Sarah (March 30, 2012). „Wikipedia’s Next Big Thing: Wikidata, A Machine-Readable, User-Editable Database Funded By Google, Paul Allen And Others“. TechCrunch. დაარქივებულია ორიგინალიდან — სექტემბერი 11, 2012. ციტირების თარიღი: September 11, 2012. ოფიციალური საიტი.
ჟან-ფრანსუა ლაპერუზი

ჟან ფრანსუა ლაპერუზი ან ჟან ფრანსუა დე გალო (დ. 22 აგვისტო 1741, ლე-გიუა, ქალაქ ალბის მახლობლად — გ. 1788?) — ფრანგი ზღვაოსანი. 1785-1788 წლებში წყნარი ოკეანის შემსწავლელ ექსპედიციას მეთაურობდა ფრეგატებზე „ბუსოლი“ და „ასტროლაბია“. ლაპერუზმა შემოუარა ჰორნის კონცხს, გაიარა აღდგომის კუნძული, ჰავაის კუნძულები, ალასკის ყურე, ჩრდილოეთ ამერიკის დასავლეთ სანაპირო ჩ. გ. 60°-იდან 36°30′-მდე, მოუხვია დასავლეთით, გადაკვეთა წყნარი ოკეანე და ფილიპინებიდან აღმოსავლეთ ჩინეთის და იაპონიის ზღვების გავლით შევიდა თარის სრუტეში. ჩ. გ. 51°30′-იდან დაბრუნდა სამხრეთით კუნძულ სახალინის ნაპირის გასწვრივ, აღმოაჩინა კუნძული მონერონი, გაიარა სრუტე კუნძულ სახალინსა და კუნძულ ჰოკაიდოს შორის (ამჟამად ლაპერუზის სრუტე) და მივიდა კამჩატკაზე. აქედან ლაპერუზი ავსტრალიისაკენ გაემართა და სამოის კუნძულების ჯგუფში აღმოაჩინა კუნძული სავაი. სიდნეიდან ექსპედიციამ კვლავ ჩრდილოეთისაკენ აიღო გეზი და უგზო-უკვლოდ დაიკარგა. ჩაძირული ფრეგატის ნარჩენები აღმოაჩინეს კუნძულ ვანიკოროსთან (სანტა-კრუზის კუნძულები). ქართული საბჭოთა ენციკლოპედია, ტ. 6, თბ., 1983. — გვ. 127.
უნგრეთის გერბი

უნგრეთის სახელმწიფო გერბი წარმოადგენს ევროპულ ფარს, რომლის მარცხენა (ჰერალდიკურად მარჯვენა) ნაწილი შვიდგზის პარალელური მეწამული და ვერცხლის ზოლებია, ხოლო მარჯვენა (ჰერალდიკურად მარცხენა) ზურმუხტოვან სამწვეროვან ბორცვზე ძევს ოქროს გვირგვინი, რომელზეც აღმართულია პატრიარქის ჯვარი. ფარის თავზე მოცემულია წმინდა შტეფანის გვირგვინი.
ლა-პლატის დაბლობი

ლა-პლატის დაბლობი — პარაგვაი-პარანის ვაკეების (ცენტრალური ვაკეები) აღმოსავლეთი დაბალი ნაწილი სამხრეთ ამერიკაში (გრან-ჩაკოსა და პამპის აღმოსავლეთით და შუამდინარეთში). გადაჭიმულია ჩრდილოეთიდან სამხრეთისაკენ 2400 კილომეტრზე, აღმოსავლეთიდან დასავლეთისაკენ 900 კილომეტრზე. წარმოადგენს სამხრეთ ამერიკის ბაქნის სინეკლიზას, რომელიც კონტინენტური (უმეტესად კაინოზოური) ნალექებით არის ამოვსებული. ლა-პლატის დაბლობზე ჩრდილოეთით ნოტიო ზაფხულიანი ტროპიკული ჰავაა. გავრცელებულია მეჩხერი ტყე, მდინარეთა გასწვრივ ვრცელი ჭაობები; სამხრეთით სუბტროპიკული თანაბრად ნოტიო ჰავაა. გავრცელებულია პრერია და სტეპი. ქართული საბჭოთა ენციკლოპედია, ტ. 6, თბ., 1983. — გვ. 128.
აზავერი

აზავერი — ტვირთის საკიდარი (სასაპალნე) ხარი. წერილობითი წყაროების მოწმობით, ადრინდელი შუა საუკუნეების საქართველოში ფართოდ ყოფილა გამოყენებული საოჯახო მეურნეობაში, შორ გზაზე ბარგის გადასაზიდად, აგრეთვე მშენებლობაში. აზავერი მოხსენიებულია „ვეფხისტყაოსანშიც“. ზოგიერთი ხალხი (აღმოსავლეთ აზია, ჩრდილოეთ აფრიკა და სხვა) დღესაც იყენებენ ხარს ტვირთის საკიდრად და შესაჯდომად. სასაპალნე ხარს კეხს ადგამენ. შემდგომ ხარს აღვირი ნესტოებზე აქვს დამაგრებული. ქართული საბჭოთა ენციკლოპედია, ტ. 1, თბ., 1975. — გვ. 184.
ლარსენის შელფური მყინვარი

ლარსენის შელფური მყინვარი (ინგლ. Larsen Ice Shelf) — ერთ-ერთი უდიდესი შელფური მყინვარი ანტარქტიდაში. ქმნის ანტარქტიდის ნახევარკუნძულის 800 კილომეტრი სიგრძის ყინულოვან ნაპირს. მაქსიმალური ფართობი დაახლოებით 86 ათასი კმ². აღმოსავლეთიდან მთელი წელი ბლოკირებულია უედელის ზღვის მოდრეიფე ყინულებით. 1961 წლიდან ლარსენის შელფური მყინვარის აღმოსავლეთ ნაწილში მოქმედებს არგენტინის სამეცნიერო სადგური ტენიენტე-მატიენსო. მყინვარს სახელი ეწოდა პირველი აღმომჩენის (1893) ნორვეგიელი ზღვაოსნის კარლ ანტონ ლარსენის პატივსაცემად. ქართული საბჭოთა ენციკლოპედია, ტ. 6, თბ., 1983. — გვ. 132.
შავლიანები

შავლიანები — სამეფო დინასტია აფხაზთა სამეფოში დაახლოებით 868-887 წლებში. არსებობს ვერსია მათი სავარაუდოდ სვანური წარმოშობის შესახებ. გიორგი I-ის გარდაცვალების შემდეგ ტახტი უნდა დარჩენოდა მისი ძმის, დემეტრეს მცირეწლოვან ვაჟს - ბაგრატს. მის გამეფებას წინ აღუდგა გიორგის ქვრივი, რომელიც ტახტის მემკვიდრის მოკვლის მიზნით დაუკავშირდა მთავარს იოანე შავლიანს, მაგრამ ბაგრატი გადარჩა და თავი კონსტანტინოპოლში, იმპერატორის კარს შეაფარა. ტახტი იოანე შავლიანმა დაიკავა რომლის შემდეგაც გამეფდა მისი ვაჟი ადარნასე. თავისი და შვილის მდგომარეობის განმტკიცების მიზნით იოანემ ადარნასეს ცოლად შერთო გუარამ მამფალის ასული. შავლიანების დინასტიის აღნიშნული მეფეები, ჩანს, მკაცრ ცენტრალიზატორულ პოლიტიკას ატარებდნენ ქვეყნის შიგნით. ამ პოლიტიკით უნდა აიხსნებოდეს ლიპარიტ ბაღვაშის მიერ მათ ვასალობაზე უარის თქმა და თრიალეთში დამკვიდრება. როგორც ჩანს, საკმაოდ დამოუკიდებელი იყო შავლიანების საგარეო პოლიტიკაც ბიზანტიის მიმართ. საფიქრებელია, რომ ამის საწინააღმდეგოდ გაუწია იმპერატორმა დახმარება ბაგრატ დემეტრეს ძეს. 887 წლის ახლოს ბაგრატი ბიზანტიიდან დიდი ლაშქრით დაბრუნდა, მოკლა ადარნასე შავლიანი და სამეფო ტახტი თვითონ დაიკავა. ბაგრატ I (აფხაზთა მეფე) ლიპარიტ I ბოგვერაძე ა., ქართული საბჭოთა ენციკლოპედია, ტ. 10, თბ., 1986. — გვ. 674.
იმედის სხივების კრებული

იმედის სხივების კრებული (ინგლ. Silver Linings Playbook) — ამერიკული რომანტიკული კომედიური დრამატული ფილმი, რომლის რეჟისორია დევიდ ოუენ რასელი. იგი ეფუძნება თავად რასელის სცენარს, რომელიც ადაპტირებულია მეთიუ კუიკის ამავე სახელწოდების რომანიდან. ფილმში მთავარ როლებს ასრულებენ ბრედლი კუპერი და ჯენიფერ ლოურენსი ფილმის პრემიერა გაიმართა ტორონტოს 2012 წლის საერთაშორისო კინოფესტივალის ფარგლებში, 2012 წლის 8 სექტემბერს. აშშ-ში ფილმი 2012 წლის 16 ნოემბერს გამოვიდა. კრიტიკოსებს შორის მან დიდი წარმატება მოიპოვა და მრავალი ჯილდო მიიღო. ოსკარის 85-ე დაჯილდოებაზე იგი ნომინირებული იყო 8 კატეგორიაში. ყურადღება!  ქვემოთ მოყვანილია სიუჟეტის და/ან დასასრულის დეტალები. პეტ სოლიტანოს ბიპოლარული აშლილობა აქვს. რვა თვის მკურნალობის შემდეგ იგი ტოვებს ფსიქიატრიულ კლინიკას და უბრუნდება მშობლებს. სასამართლოს გადაწყვეტილებით მას ყოფილ მეუღლესთან, ნიკისთან კონტაქტი აკრძალული აქვს, თუმცა პეტი ამას მაინც ცდილობს. ნიკის დაბრუნების მცდელობისას პეტი გაიცნობს ტიფანი მაქსველს, რომელიც ჰპირდება, რომ დაეხმარება ცოლის დაბრუნებაში, თუკი პეტი მას ცეკვის კონკურსში პარტნიორობას გაუწევს. ისინი ერთმანეთს უახლოვდებიან. პარალელურად ვითარდება პეტისა და მისი მამის ურთიერთობები. ბრედლი კუპერი - პეტ სოლიტანო ჯენიფერ ლოურენსი - ტიფანი მაქსველი რობერტ დე ნირო - პატრიციო სოლიტანო ჯეკი უივერი - დოლორეს სოლიტანო კრის ტაკერი - დენი მაკდენიელსი ანუპამ ხერი - ექიმი კლიფ პატელი ჯულია სტაილზი - ვერონიკა მაქსველი მთავარ როლებზე ისინჯებოდნენ მარკ ვალბერგი, ენ ჰეთეუეი, რეიჩელ მაკადამსი, კირსტენ დანსტი და სხვები. უოლბერგმა და ჰეთეუეიმ უარი განაცხადეს ფილმში მონაწილეობაზე დროის უკმარისობის გამო. ჯენიფერ ლოურენსი დაჯილდოვდა ოსკარისა და ოქროს გლობუსის ჯილდოებით ქალის როლის საუკეთესო შესრულებისთვის. ფილმმა აგრეთვე მოიპოვა BAFTA საუკეთესო ადაპტირებული სცენარისთვის. ოფიციალური საიტი „იმედის სხივების კრებული“ — კინოფილმების ინტერნეტ-მონაცემთა ბაზა (ინგლისური) „იმედის სხივების კრებული“ — Allmovie-ზე „იმედის სხივების კრებული“ — Rotten Tomatoes „იმედის სხივების კრებული“ — Metacritic-ზე „იმედის სხივების კრებული“ — Box Office Mojo-ზე ↑ „Danny Elfman to Score 'Hitchcock' Biopic and Gus Van Sant's 'Promised Land'“. FilmMusicReporter.com. ციტირების თარიღი: September 26, 2012. ↑ „Silver Linings Playbook“. BBFC. November 11, 2012. ციტირების თარიღი: December 27, 2012. ↑ 3.0 3.1 Silver Linings Playbook (2012). Box Office Mojo. IMDb. დაარქივებულია ორიგინალიდან — დეკემბერი 18, 2015. ციტირების თარიღი: March 17, 2013. ↑ Connelly, Brendon. (March 28, 2009) David O. Russell to Direct Silver Linings Playbook. /Film. ციტირების თარიღი: October 23, 2011. ↑ Release dates for Silver Linings Playbook. IMDb. Amazon.com. ციტირების თარიღი: September 27, 2012.
სტერილური ცხოველები

სტერილური ცხოველები, უმიკრობო ცხოველები — ყველა მიკროორგანიზმისაგან, მათ შორის ვირუსებისაგან, აგრეთვე მიკროპარაზიტებისაგან თავისუფალი ცხოველები. სტერილური ცხოველების გამოყენება მედიცინის სხვადასხვა დარგში მეტად ნაყოფიერი აღმოჩნდა და მან განსაზღვრა XX საუკუნის 60-ინ წლებში დამოუკიდებელი მეცნიერული დისციპლინის — გნოტობიოლოგიის ჩამოყალიბება. გნოტობიოლოგიის მეთოდებსა და პინციპებს იყენებენ აგრეთვე კლინიკურ მედიცინაში საოპერაციო ჭრილობებისა და გარეშე მიკროფლორისაგან ავადმყოფის სრული იზოლაციისათვის (ასეპტიკა). სტერილური ცხოველებს იღებენ საშვილოსნოდან ნაყოფის სტერილურად მოცილებით (ჰისტეროტომია, ჰისტერექტომია) ან მწერების, ფრინველების და სხვა გაუვნებლებული კვერცხების ინფუბაციით და შთამომავლობის შემგომი გამოზრდით სპეციალურ იზოლატორში. სტერილური ცხოველების მიღება შესაძლოა მხოლოდ იმ შემთხვევაში, თუ ნაყოფი დაბადებამდე სტერილური იყო. ბუნებრივ პირობებში დაბადების შემდეგ ყველა ცხოველსა და ადამიანს მიკროფლორა (ნმფ) აქვს. მასპინძლის ცხოველმოქმედებისათვის ამ მიკროორგანიზმების მნიშვნელობის გამოსარკვევად ატარებენ შედარებით ცდებს ჩვეულებრივ და სტერილურ ცხოველებზე. სტერილური ცხოველების თავისებურებათა ცოდნას დიდი მნიშვნელობა აქვს იმუნიტეტის ფორმირების, ბაქტერიების განსაზღვრული სახეობების ცვალებადობის, საჭმლის მონელების, ინფექციური პროცესებისა და სხვათა შესასწავლად, როდესაც ნმფ არ არსებობს. გნოტობიოლოგიის მონაცემები გვიჩვენებს, რომ ბუნებრივ პირობებში ორგანიზმებისა და ნმფ-ის სიმბიოზი უზრუნველყოფს მასპინძლის ორგანიზმს ვიტამინებით, ამინომჟავებით, საჭმლის მომნელებელი ფერმენტებით და სხვა. ქართული საბჭოთა ენციკლოპედია, ტ. 9, თბ., 1985. — გვ. 565-566.
მწუხრი

მწუხრი — მართლმადიდებლური ღვთისმსახურება, ერთგვარი ლოცვების ერთობლიობა, რომელიც აღესრულება დღის ბოლოს, საღამოთი. არსებობს ორი სახის მწუხრი: დიდი და მცირე. დიდი მწუხრი სრულდება დღესასწაულებისა და კვირა დღეების წინა დღით. მცირე მწუხრი აღესრულება მხოლოდ ღამისთევის (საღამოს ლოცვის) წინ. მცირე მწუხრი ასევე აღესრულება ყოველდღე სადაგ (ანუ არასადღესასწაულო) დღეებში და ამიტომ იგი ასევე იწოდება ყოველდღიურ მწუხრად. მწუხრი აღესრულება საღამოს, მოსეს სიტყვების თანახმად, რომელიც ღვთის მიერ სამყაროს შექმნის აღწერისას, „დღე“-ს იწყებს საღამოდან, ასევე მართლმადიდებელ ეკლესიაშიც, დღე იწყება საღამოდან - მწუხრის მსახურებიდან, რადგანაც მსოფლიოს პირველ დღეს და ადამიანის არსებობის დასაწყისს წინ უსწრებდა სიბნელე, საღამო, მწუხრი. იგი ამიტომაც არის დადგენილი პირველ ადგილას ყოველდღიურ ღვთისმსახურებათა შორის. ამ მსახურებით მართლმადიდებელი მრევლი მადლობას უძღვნის ღმერთს განვლილი დღისათვის. orthodoxy.ge — წესი და განმარტება ღამისთევის ლოცვისა
ცისკარი (ლოცვა)

ცისკარი — მართლმადიდებლური ღვთისმსახურება, ერთგვარი ლოცვების ერთობლიობა, რომელიც დილით, მზის ამოსვლის წინ აღესრულება, თუმცა დღესდღეობით, იგი ძირითადად მწუხრთან შეერთებული სახით — საღამოს ხანს აღესრულება. ცისკარი სამი სახის არსებობს: ყოველდღიური, დიდი და სააღდგომო. ყოველდღიური ცისკარი აღესრულება სადაგ (ანუ არასადღესასწაულო) დღეებში. დიდი ცისკარი, შეერთებული დიდ მწუხრთან და პირველ ჟამთან, შეადგენს ღამისთევის (საღამოს) ლოცვას. სააღდგომო ცისკარი კი სრულდება ყოველდღე ბრწყინვალე შვიდეულში. ალიონი, რომელსაც სინათლე, სიფხიზლე და სიცოცხლე მოაქვს, ყოველთვის აღძრავს მორწმუნე ადამიანში მადლიერების გრძნობას ღმერთისადმი — სიცოცხლის მომნიჭებელისადმი. ამ მსახურებით მართლმადიდებელი მრევლი მადლობას უძღვნის ღმერთს განვლილი ღამისათვის და წყალობას შესთხოვს მომავალ დღეს. მართლმადიდებლურ ღვთისმსახურებაში ცისკრის ლოცვისას განიდიდება მაცხოვრის მოსვლა ამქვეყნად, რომელმაც ახალი ცხოვრება მოუტანა ადამიანებს. orthodoxy.ge — წესი და განმარტება ღამისთევის ლოცვისა
მადიარების ტომები

მადიარების ტომები (უნგრ. magyar törzsek) — პოლიტიკური ერთეულები, რომლებიც თავდაპირველად სახლობდნენ ურალის მთებში, ხოლო IX საუკუნეში დაიპყრეს შუა დუნაის დაბლობი და ჩამოაყალიბეს პირველი უნგრული სამთავრო. კონფედერაცია შედგებოდა ძირითადი 7 ტომისაგან (ენო (Γενάχ), კერი (Καρή), კესი (Κασή), კურტ-გუარმატი (Κουςτουγερμάτου), მედერი (Μεγέρη), ნეკი (Νέκη), ტარიანი (Ταριάνου).). კონფედერაციას ეწოდებოდა Hétmagyar ("შვიდი მადიარი"). კოალიციას განაგებდა შვიდი ბელადი: ალმოში, ელოდი, ონდი, კონდი, ტასი, ჰუბა და ტოჰოტომი, რომელთაგანაც ალმოში გახდა პირველი უნგრული სამთავროს მმართველი. ტომები სავარაუდოდ მოიცავდა 108 კლანს. Korai Magyar Történeti Lexikon (9-14. század), főszerkesztő: Kristó, Gyula, szerkesztők: Engel, Pál és Makk, Ferenc (Akadémiai Kiadó, Budapest, 1994) Kristó, Gyula: A Kárpát-medence és a magyarság régmúltja (1301-ig) (Szegedi Középkortörténeti Könyvtár, Szeged, 1993) Magyarország Történeti Kronológiája I. – A kezdetektől 1526-ig, főszerkesztő: Benda Kálmán (Akadémiai Kiadó, Budapest, 1981) ↑ András Róna-Tas, Hungarians and Europe in the early Middle Ages: an introduction to early Hungarian history, Central European University Press, 1999, p. 319 ↑ Kevin Alan Brook, The Jews of Khazaria, Rowman & Littlefield, 2009, pp. 163-164. ↑ http://www.kislexikon.hu/hetmagyar.html (Hungarian) ↑ John P. C. Matthews, Explosion: the Hungarian Revolution of 1956, Hippocrene Books, 2007, p. 69
ზემო გორკა (ხაროვსკის რაიონი)

ზემო გორკა (რუს. Верхняя Горка) — სოფელი რუსეთში, ვოლოგდის ოლქში, ხაროვსკის რაიონში. სოფელი შედის მიხაილოვსკოეს სასოფლო დასახლების შემადგენლობაში, 2002 წლის მონაცემებით სოფელში აღარავინ ცხოვრობდა. ხაროვსკის რაიონის დასახლებული პუნქტები ზემო გორკა[მკვდარი ბმული] — ვოლოგდის ოლქის დასახლებული პუნქტების რეესტრი
ბუდრიხა

ბუდრიხა (რუს. Будриха) — სოფელი რუსეთში, ვოლოგდის ოლქში, ხაროვსკის რაიონში. სოფელი შედის მიხაილოვსკოეს სასოფლო დასახლების შემადგენლობაში, მოსახლეობა 2002 წლის მონაცემებით 45 ადამიანს შეადგენდა. ხაროვსკის რაიონის დასახლებული პუნქტები http://vologda-oblast.ru/ru/government/municipalities/atu/index.php?okato_15=19+252+820+007[მკვდარი ბმული] — ვოლოგდის ოლქის დასახლებული პუნქტების რეესტრი ↑ 2002 წლის აღწერის შედეგები: ცხრილი 2С. М.: რუსეთის სახელმწიფო სტატისტიკის ფედერალური სამსახური, 2004.
ანისიმოვსკაია (ხაროვსკის რაიონი)

ანისიმოვსკაია (რუს. Анисимовская) — სოფელი რუსეთში, ვოლოგდის ოლქში, ხაროვსკის რაიონში. სოფელი შედის მიხაილოვსკოეს სასოფლო დასახლების შემადგენლობაში, 2002 წლის მონაცემებით სოფელში აღარავინ ცხოვრობდა. ხაროვსკის რაიონის დასახლებული პუნქტები ანისიმოვსკაია[მკვდარი ბმული] — ვოლოგდის ოლქის დასახლებული პუნქტების რეესტრი ↑ 2002 წლის აღწერის შედეგები: ცხრილი 2С. М.: რუსეთის სახელმწიფო სტატისტიკის ფედერალური სამსახური, 2004.
ბალიკოვო (ვოლოგდის ოლქი)

ბალიკოვო (რუს. Балыково) — სოფელი რუსეთში, ვოლოგდის ოლქში, ხაროვსკის რაიონში. სოფელი შედის მიხაილოვსკოეს სასოფლო დასახლების შემადგენლობაში, 2002 წლის მონაცემებით სოფელში აღარავინ ცხოვრობდა. ხაროვსკის რაიონის დასახლებული პუნქტები http://vologda-oblast.ru/ru/government/municipalities/atu/index.php?okato_15=19+252+820+004[მკვდარი ბმული] — ვოლოგდის ოლქის დასახლებული პუნქტების რეესტრი ↑ 2002 წლის აღწერის შედეგები: ცხრილი 2С. М.: რუსეთის სახელმწიფო სტატისტიკის ფედერალური სამსახური, 2004.